alexandrainst/scandi-wiki huggingface dataset:
Awilda

Alwilda (Alvilda eller Alvhild) er opprinnelig nordisk legende om kvinnelig pirat som neppe har noen realitet i en historisk figur, men er sannsynligvis et eventyr som er satt sammen med delvis lokal koloritt av flere lignende internasjonale historier.

Legenden 
Legendens grunnfortelling viser til Awilda, en datter av skandinavisk konge som ville gifte henne bort til en dansk prins, Alf. Datteren ville ikke gifte seg og rømte med noen venninner på et skip som seilte inn i Østersjøen. Undervegs møtte de sjørøverskip som hadde mistet sin kaptein. Kvinnene ble venner med sjørøverne og fire dager senere ble Awilda valgt til kaptein. Piratene hadde stor suksess og ble kjent over hele Skandinavia. Den danske kongen sendte sin sønn Alf og hans menn for bekjempe piratene. De bordet sjørøverskipet og nedkjempet piratene. Awilda ble så imponert over prinsens mot at hun stoppet kampen, avslørte hvem hun var og sa seg villig til å gifte seg med ham.

Legendens substans 
Legenden om den kvinnelige sjørøveren Alwilda, og varianter av dette navnet synes å ha sin eldste opprinnelse hos den danske krønikeskribenten Saxo Grammaticus (død 1220). Ingen av de navnene som Saxo oppgir kan stedfestes til historiske figurer. Alwildas far oppgis å ha vært en «Synardus», en konge på Gotland, og navnet Alf har ingen likhet med noen mytiske danske konger. Han ble også kalt «Siger» i en kilde. 

Dateringen blir tidvis plassert til rundt 500-tallet, noe som synes usannsynlig, skjønt en kilde forsøker seg med 1100-tallet, antagelig for å knytte fortellingen nærmere til Saxos levetid.

Middelalderens skribenter skilte ikke like skarpt mellom mytiske og faktiske figurer, og Saxo har særlig utmerket seg med fantasifulle skildringer. På begynnelsen av 1800-tallet kom det flere fargefulle og melodramatiske bøker med illustrasjoner i tresnitt som beskrev piratenes spennende liv, eksempelvis Charles Ellms’ The Pirates Own Book: Authentic Narratives of the Most Celebrated Sea Robbers (Piratenes egen bok: Autentiske fortellinger av de mest beryktete sjørøvere, 1837). Fortellingen om Alwilda dukket gjerne opp innledningsvis, og har blitt gjentatt siden, eksempelvis i moderne populærhistorisk litteratur som Daring Pirate Women av Anne Wallace Sharp (2002). Felles for disse er at de sjelden eller aldri oppgir sin kilder. Det vanskelig å fastholde relevansen i en del av figurer som skildres ettersom de sjelden eller aldri bekreftes av andre kilder.

Eventyrlige kvinnelige pirater 
Andre nordiske kvinner som det også etter sigende skal ha vært pirater er navn som Sela og Rusla og søstrene Russila og Stikla, etter sigende skal samtlige av disse ha kommet fra Norge. Disse navnene er kanskje først og fremst et vitnemål om at fortellingen om Alwilda var et populært eventyr å fortelle.

Referanser 

Legender
Eventyr
Pirater
Jeremy Hunt (syklist)

Jeremy Hunt (født 12. mars 1974 i Macklin, Canada) er en tidligere profesjonell engelsk landeveissyklist. Hunt er hovedsakelig en sykkelspurter, og tidligere britisk mester i 1997 og 2001.

Meritter 

1994
 Etappeseier Commonwealth Bank Classic
1995
 Etappeseier Commonwealth Bank Classic
 1.-plass GP Cristal Energie
 1.-plass Internatie Reningelst
1997
 1.-plass   Nasjonal Landeveismester
 1.-plass Circuito de Getxo 	
 Etappeseier, Commonwealth Bank Classic 	
 Etappeseier GP do Minho 	
 2 Etappeseiere, Tour de l'Avenir 	
 Etappeseier Circuit Cycliste de la Sarthe
 Etappeseier Vuelta Ciclista a la Rioja, Calahora
 Etappeseier Vuelta Ciclista a Aragón, Zaragoza 	
1998
 1.-plass Trofeo Alcudia
 2 Etappeseiere Volta a Portugal
1999
 Etappeseier Commonwealth Bank Classic
2000
 1.-plass Sea Otter Classic
 Etappeseier Herald Sun Tour
2001
 1.-plass  Nasjonal Landeveismester
 Etappeseier Circuit Franco-Belge
 Etappeseier Tour de la Somme
2002
 1.-plass GP Ouest-France
2003
 Etappeseier Tour de Picardie
2005
 Etappeseier Tour de Wallonie
2006	
 2.-plass Dwars door Vlaanderen
 3.-plass Nokere Koerse
2007
 1.-plass GP d'Ouverture La Marseillaise
2008
 Etappeseier Tour de Langkawi
2009
 Etappeseier Danmark rundt
 3.-plass Kuurne–Brussel–Kuurne
2011
 1.-plass East Yorkshire Classic
 6.-plass sammenlagt Tour of Qatar

Referanser

Eksterne lenker 
 
 

Britiske syklister
Deltakere for Storbritannia under Sommer-OL 2000
Syklister under Sommer-OL 2000
Personer fra Saskatchewan
Fødsler i 1974
Storm-klassen (1965)

Storm-klassen var en klasse motorkanonbåter, MKB, bygget for det norske sjøforsvaret fra 1965 til 1967. Fartøyene ble tatt ut av tjeneste på 1990-tallet. 

Fartøyene var opprinnelig konstruert som rene kanonfartøyer, men skrogformen ble senere benyttet til både Snøgg-klassen og Hauk-klassen. Også den svenske marinen har båter med samme skrogfasong som disse fartøyene. 

Prototypen til Storm-klassen ble bygget ved Bergen Mekaniske Verksted og sjøsatt i Bergen 19. mars 1963. Etter omfattende testing og utprøving, fant man skroget og designet godt egnet for operasjoner på norskekysten.

Ytelse og konstruksjon  
Flåteplanen av 1960 forutsatte 23 kanonbåtfartøyer av liten størrelse, med mindre havgående egenskaper, men til beskyttelse av kysten mot en eventuell invasjon. Båtene skulle bygges i Norge ved norske verft. 

Skroget som ble utprøvet hadde en svært rett baug i forhold til det man ser på senere båter, og dette var en av utbedringene som ble foretatt i forhold til prototypen «Storm». Storm gjorde tjeneste som testfartøy frem til 1967, da den ble utrangert. Den lå en lengre tid ved Haakonsvern, men ble senere solgt. 

Båtene skulle forhindre fiendtlige styrker å trenge inn til kysten, og kunne ta ut mål som hensiktsmessig kunne ødelegges med kanonild – de var ment å samarbeide tett med torpedobåtene i Tjeld-klassen og opererte i skvadroner med 3 – 4 kanonbåter og samme antall torpedobåter. Senere fikk man også Snøgg-klassen og Hauk-klassen torpedobåter til erstatning for Tjeld-klassen.

Bevæpning  
Opprinnelig var fartøyklassen utstyrt med to kanoner – en L/50 Bofors kanon på 76 mm forut, og en 40 mm L/70 Bofors kanon akterut. L/50 var bygget for å ta ut landmål/overflatemål, mens L/70 var beregnet på luftmål. 

Da Penguin-missilet ble utviklet og tatt i bruk på slutten av 60-tallet, ble disse integrert på Storm-klassen. Missilene ble plassert i seks ramper på akterdekket til Storm-klassens fartøyer, og dette økte fartøyenes kampverdi dramatisk. Senere ble antallet utskytningsramper redusert til fire.

Sensorer 
Aktive:
 Radar (Navigasjon, ildleder)

Passive:
 Radarvarsler

Fartøyer 

 P 960 – KNM «Storm»
 P 961 – KNM «Blink»
 P 962 – KNM «Glimt»
 P 963 – KNM «Skjold»
 P 964 – KNM «Trygg»
 P 965 – KNM «Kjekk» 
 P 966 – KNM «Djerv»
 P 967 – KNM «Skudd»
 P 968 – KNM «Arg»
 P 969 – KNM «Steil»
 P 970 – KNM «Brann»
 P 971 – KNM «Tross»
 P 972 – KNM «Hvass»
 P 973 – KNM «Traust»
 P 974 – KNM «Brott»
 P 975 – KNM «Odd»
 P 976 – KNM «Pil»
 P 977 – KNM «Brask»
 P 978 – KNM «Rokk»
 P 979 – KNM «Gnist»

Bilder

KNM «Blink» - Utvendig

KNM «Blink» - Innvendig og under dekk

Se også 
Hauk-klassen
Motortorpedobåt

Eksterne lenker 
 Norwegische Schnellboot Storm-klasse, fra schnellboot.net (tysk)
 Om MTB-våpenet, fra knmskjold.org (norsk)
 Flåteplanen av 1960, om MKB Storm-klasse (norsk)

Norske krigsskip
Skipsklasser
Skip bygget i Norge
Forsvarets forum

Forsvarets forum (tidligere Mannskapsavisa og Forsvarsforum) er et magasin og nettside som skriver om det norske Forsvaret, samt forsvars- og sikkerhetspolitikk. 

Magasinet produseres etter journalistiske prinsipper, og er underlagt Redaktørplakaten, Vær Varsom-plakaten og medieansvarsloven. Forsvarets forum er utgitt av Forsvarets fellestjenester på oppdrag fra forsvarssjefen.

Forsvarets forum gir også ut podkasten Krig & Sånn som lages av journalist Silje Kampesæter, sammen med produksjonsselskapet Både Og.

Opplag 
Magasinet kommer ut seks ganger i året. På det meste kom det ut 22 ganger i året. I tillegg fikk magasinet nye nettsider i 2017, som en del av en større satsing på nettjournalistikk. Opplaget er i 2018 var omkring 65 000 eksemplarer, men ifølge en undersøkelse Ipsos foretok, leses bladet av om lag .

Mulig nedleggelse 

I 2017 ble publikasjonen foreslått nedlagt. Forsvarsstaben hadde gjennomført en intern kostnadsutredning som førte til at den ønsket å legge ned bladet. Utvalget var satt sammen av ni medlemmer. Sju av disse arbeidet, eller hadde arbeidet, med Forsvarets kommunikasjonsapparat. Planene møtte imidlertid motstand. Samme år fremgikk det i et brev fra Forsvarsdepartementet til Forsvarsstaben at Forsvarets forum skulle bestå. Det var det eneste punktet på listen over anbefalinger, hvor departementet, med Forsvarsminister Ine Marie Eriksen Søreide (H) i spissen, gikk imot stabens utvalg.

Redaksjon 
Hovedredaksjonen holder til på Akershus festning i Oslo. I tillegg har redaksjonen et kontor på Bardufoss.

Ansvarlig redaktør er Stian Eisenträger. Han tok over etter Tor Eigil Stordahl i august 2020. Erling Eikli er redaktør, Paal Ravnaas er redaksjonssjef og Ole Kåre Eide er digitalredaktør. Magasinet har til sammen ti årsverk.

Utmerkelser
Fagpresseprisene 2018: Årets fagblad 2018.

Fagpresseprisene 2020: Beste fagpresse-forside.

Årets mediepriser 2021: Årets nisjenettsted .

Fagpresseprisene 2022: Fagpressens markedspris.

Referanser

Eksterne lenker 
 

Norske fagblader
Norske militære tidsskrift og skriftserier
Finnmarksviddas grunnfjellsområde

Finnmarksviddas grunnfjellsområde består av tilsvarende bergarter som i Øst-Finnmarks grunnfjellsområde; f.eks. Jergulgneisen og Raisædnokomplekset. 

Geachoaivigranitten sørøst for Polmak og Neidengranitten ble dannet for omtrent 2500 millioner år siden. Disse er lite deformerte og skjærer gjennom den eldre gneisen. I den sørlige del av Pasvikdalen ble det for 2500 millioner år siden avsatt vulkanske og sedimentære bergarter som utgjør Petsamo-supergruppen.

Troms og Finnmarks geologi
Troms og Finnmarks geografi
Lille-Raipas

Lille-Raipas (nordsamisk: Unna Ráipásaš) er et fjell i Alta kommune i Nord-Norge, 5 km sydøst for Alta sentrum. 

Fjellet er 286 meter høyt og utgjør et av punktene på Struves meridianbue som i 2005 ble oppført på UNESCOs verdensarvliste.

Geologi
Berggrunnen tilhører Raipasgruppen, som består av en tykk lagpakke med grønnsteiner og over dette en tykk lagpakke av kvartsitter. Gruppen finnes i et grunnfjellsvindu mellom Alta og Kvænangen, og tilhører Finnmarksviddas grunnfjellsområde. Tilsvarende grønnsteiner og kvartsitter finnes også i Øst-Finnmarks grunnfjellsområde. Alderen på bergforekomstene i dette området 2000 millioner år.

I fjellet har man funnet stromatolitter som kan være mellom 1850 millioner og 2100 millioner år gamle. Dette er de eldste fossilene som har blitt funnet i Europa.

Gruvedrift 
Raipas gruve ligger på fjellet Lille-Raipas. Forekomsten ble antagelig funnet i 1685. Alten Copper Works drev gruvedrift der fra 1836 til 1869. Raipas gruve var ved siden av Gammelgruva i Kåfjord den viktigste for kobberverket i Kåfjord.

Referanser

Se også
Prekambrium
Norges geologi

Eksterne lenker
 Allan Krill – Alta-fossiler 
 Aftenposten – "Første livstegn i Europa er funnet i Alta-fossil"
 Øytun folkehøgskole "Hans Martins solodøgn"

Fjell i Alta
Fjell under 1000 meter
Verdensarven i Norge
Kulturminner i Alta
Wilfried Cretskens

Wilfried Cretskens (født 10. juli 1976 i Herk-de-Stad) er en profesjonell belgisk landeveissyklist.

Han vant Tour of Qatar i 2007.

Lag 
 Vlaanderen 2002 – Eddy Merckx (1997–2000)
 Domo – Farm Frites (2001–2002)
 Quick Step (2003–2008)
 Silence-Lotto (2009–2010)

Referanser

Eksterne lenker 
 

Belgiske syklister
Personer fra distriktet Hasselt
Fødsler i 1976
Thomas Ziegler

Thomas Ziegler (født 24. november 1980 i Arnstadt) er en tidligere profesjonell tysk landeveissyklist. Han syklet for det tyske laget T-Mobile Team, før han la opp etter 2007-sesongen, bare 26 år gammel. Fra og med 2008 driver han en sykkelbutikk i Hannover.

Lag 
 2000 – 2001 Team TEAG Köstritzer
 2002 Team Wiesenhof 
 2003 – 2005 Team Gerolsteiner
 2006 – 2007 T-Mobile Team

Viktigste resultater 
 2002 – Sammenlagtseier i U23-Bundesliga i Tyskland
 2004 – 2.-plass på en etappe i Paris-Nice
 2004 – 2.-plass sammenlagt i Giro di Lucca
 2005 – 1.-plass på en etappe Sachsen-Tour
 2005 – 2.-plass i Rund um die Hainleite
 2006 – 3.-plass sammenlagt i Rheinland-Pfalz-rundt
 2006 – 3.-plass sammenlagt i Danmark rundt
 2006 – 5.-plass sammenlagt i Algarve-rundt
 2007 – 8.-plass sammenlagt i Algarve-rundt

Referanser

Eksterne lenker 
 

Tyske syklister
Personer fra Ilm-Kreis
Stijn Vandenbergh

Stijn Vandenbergh (født 25. april 1984 i Ename, Oudenaarde) er en tidligere profesjonell, belgisk landeveissyklist. Han la opp etter 2020-sesongen.

Lag 
 Unibet.com (2006–2007)
 AG2R - La Mondiale (2007–2008)
 Katjusja (2009–2011)
 Omega Pharma-Quick Step (2012–2016)
 AG2R La Mondiale (2017–2020)

Referanser

Eksterne lenker 
 
 

Belgiske syklister
Deltakere for Belgia under Sommer-OL 2012
Syklister under Sommer-OL 2012
Personer fra distriktet Oudenaarde
Fødsler i 1984
Launchpad

Launchpad er en webapplikasjon og nettside som lar brukere huse og samhandle utvikling av programvare, i hovedsak programvare med fri og åpen kildekode. Launchpad utvikles og opprettholdes av Canonical Ltd. Det har flere deler. Rosetta er en side for å oversette fri programvare. Malone er til for å spore feil i programvaren. Soyuz er et verktøy for å opprette tilpassede distribusjoner. Launchpad blir hovedsakelig brukt i utviklingen av Ubuntu, en Linux-distribusjon. Launchpad bruker det frie tjenerprogrammet Zope 3.

Kritikk 
Launchpad har blitt kritisert for å være hypokritisk av noen medlemmer av fri programvare samholdet, for at det ikke er tilgjengelig under en fri lisens, slik som GNU GPL, til tross for hensikten til siden. Utviklerne har uttalt at de har som mål å slippe den under en fri programvarelisen etterhvert, men at det kan være at det kommer til å ta år. Mark Shuttleworth svarte personlig på denne kritikken at Launchpad behøver betalte programmerere for å fortsette utviklingen av Launchpad-plattformen, og at det ikke ville være noe poeng i å utvikle flere versjoner av Launchpad på grunn av sannsynligheten for at avstikkere kan bli inkompatible med originalen.

Konvertering til fri programvare 

9. juli 2007, annonserte Canonical Ltd utgivelsen av Storm under LGPL versjon 2.1.  Storm, er den første komponenten av Launchpad som frigis, og brukes til kartlegging av objekt-relasjoner for å forenkle utviklingen av applikasjoner som støtter seg på databaser Python.

Navneopprinnelse 
Launchpad er oppkalt etter utskytsrampen til en romferje. Nettsiden Launchpad er selve grunnfundamentet eller utspringet til Ubuntu, dens logo er et ikon av en romferje og Mark Shuttleworth har bakgrunn som kosmonaut.

Referanser

Eksterne lenker 
 

Nettsteder
Prosjektadministrasjon
Linux-programmer
Ubuntu
Etableringer i 2004
Programvare fra 2005
Martin Pedersen (syklist)

Martin Pedersen (født 15. april 1983) er en profesjonell dansk landeveissyklist. Han sykler for Christina Watches-Onfone.

I 2005 vant han tre etapper i Ringerike GP. I 2006 vant han en etappe og sammenlagtseieren i Tour of Britain.

Lag 
 PH (2004)
 GLS (2005)
 Team CSC (2006–2007)
 GLS – Pakke Shop (2008)
 Team Capinordic (2009)
 Footon-Servetto (2010)
 Team Leopard-Trek (2011)
 Christina Watches-Onfone (2012–)

Eksterne lenker 
 

Danske syklister
Fødsler i 1983
Upstart

Upstart er en hendelse-basert erstatning for /sbin/init daemon som håndterer det å starte og oppdage tjenester under oppstartsprosessen av et operativsystem, men stopper tjenestene under nedstengningen av maskinen, og overvåker dem mens datamaskinen kjører.

Det var opprinnelig utviklet for Ubuntu, men er ment å være egnet til å kunne brukes i alle Linux-distribusjoner som en erstatning for «System-V init».

Moderne Linux-distribusjoner har mange brukscenarier, som krever et dynamisk tilpasningsdyktig operativsystem, oppstartsprosessen må derfor være like dynamisk, og tilpasse seg etter bruksområde, og derfor mener Scott Remnant at det var et behov for å bytte ut «System-V init».

Historie 
Den første distribusjonen som tok i bruk Upstart var Ubuntu Edgy Eft (6.10), hvor System-V init ble erstattet uten at noen av de opprinnelige oppstartskriptene ble byttet ut.

I Ubuntu Feisty Fawn (7.04) ble filsystem-montering, spesielt RAID (mdadm), devmapper, LVM og EVMS hendelsesbasert.

For Ubuntu Gutsy Gibbon (7.10) jobbes det med å også gjøre de vanlige prosessene hendelsesbasert.

Funksjoner 
 Parallell oppstart – minker oppstartstiden ved å utnytte maskinvaren maksimalt ved å starte og stoppe prosesser parallelt istedenfor sekvensielt.
 Hendelsesbasert – oppstart og nedstenging av prosesser.
 Hendelser generes av at oppgaver og prosesser startes og stoppes.
 Hendelsesbeskjeder kan mottas fra en hvilket som helst annen prosess i systemet.
 Prosesser kan startes igjen hvis de plutselig og uventet stopper opp.
 Bidireksjonell kommunikasjon med oppstartprosessen for å oppdage hvilke jobber som kjører, hvorfor jobber feilet, osv.

Referanser

Se også 
 Ubuntu
 Fedora
 systemd

Eksterne lenker 
 

Ubuntu
Programvare for Red Hat Enterprise Linux
Programvare for Fedora
Linux-programmer
Kanstantsin Siwtsow

Kanstantsin Siwtsow (belarusisk Канстанцін Сіўцоў, født 9. august 1982 i Gomel) er en profesjonell belarusisk landeveissyklist.

I 2004 ble han verdensmester i landeveisritt for U23. Han ble profesjonell i 2005, for Fassa Bortolo. I 2007 syklet han for Barloworld og fikk delta i sitt første Tour de France, og ble nummer 32.

Sesongen 2008 byttet han til Team High Road og vant en etappeseier og sammenlagtseieren i Tour de Georgia.

Meritter 

2004
 U23 Verdensmester Landeveissykling
GP Folignano
2006
 Belarusisk mester på landevei
5. etappe, Course de la Paix
2008
Sammenlagt, Tour de Georgia
6. etappe
2009
16.-plass sammenlagt, Giro d'Italia
8. etappe
2011
 Belarusisk mester på tempo
9.-plass sammenlagt, Giro d'Italia
2013
2. etappe, Giro del Trentino
 Belarusisk mester på tempo
2014
 Belarusisk mester på tempo
2016
 Belarusisk mester på tempo
 Belarusisk mester på landevei

Referanser

Eksterne lenker 
 
 Sivts-who? A primer on Kanstantin Sivtsov – VeloNews

Hviterussiske syklister
Deltakere for Belarus under Sommer-OL 2008
Syklister under Sommer-OL 2008
Deltakere for Belarus under Sommer-OL 2016
Syklister under Sommer-OL 2016
Personer fra Homel
Etappevinnere i Giro d'Italia
Nasjonale mestere i landeveissykling
Kjernebasert virtuell maskin

En kjernebasert virtuell maskin (KVM) (engelsk: Kernel-based Virtual Machine) er en Linux kjerne-infrastruktur for å støtte virtualisering. KVM støtter i øyeblikket full virtualisering gjennom Intel VT eller AMD-V. Begrenset søtte for paravirtualisering er også tilgjengelig for Linux-gjester og Windows i form av en paravirtuell nettverksdriver, en ballongdriver for å påvirke operasjonen av gjestens virtuelle minnekontroller, og CPU optimalisering for Linux-gjester. KVM er i dag implementert som en lastbar kjernemodul, selv om fremtidige versjoner sannsynligvis vil bruket et systemkall-grensesnitt og bli integrert direkte i kjernen.

Arkitektur emulering blir foreløpig utviklet for s390, PowerPC og IA64.  Den første versjonen av KVM var inkludert i Linux 2.6.20.

Mange forskjellige gjesteoperativystemer virker med KVM, inkludert forskjellige Linux, BSD, Solaris, Windows, Haiku, ReactOS og AROS.
 
Alene, gjør ikke KVM noen form for emulering. I stedet bruker et brukernivå program /dev/kvm grensesnittet for å sette opp gjestens virtuelle minneområde, fore det med simulert input/output og sende dets bildevisning tilbake til verten. Foreløpig er det eneste programmet som gjør dette, en modifisert versjon av QEMU.

KVMs komponenter er lisensiert under forskjellige GNU-lisenser.:
 KVM kjernemodul: GPL v2
 KVM brukermodul: LGPL v2
 QEMU virtuell-CPU hovedbibliotek (libqemu.a) og QEMU PC system-emulator: LGPL
 Linux brukernivå QEMU-emulator: GPL
 BIOS filer (bios.bin, vgabios.bin og vgabios-cirrus.bin): LGPL v2 eller senere
        
KVM blir utviklet av Avi Kivity og blir finansiert av Qumranet, en oppstartsbedrift i tekonolgibransjen.

Se også 
 Virtualisering

Referanser

Eksterne lenker 
 
 kvm hjemmeside
 Qumranet hjemmeside
 Første omtaler av KVM
 Linux: 2.6.20 Kernel Released
 Linux: Forbedret KVM Ytelse, Vista-støtte

Fri programvare
Linuxkjernen
Virtualisering
Kongsberg-Bamblefeltet

Kongsberg-Bamblefeltet er et geologisk område som grenser mot Telemarksfeltet i nord og vest, Oslofeltet i øst og kysten i sør. Området langs kysten kalles Bamblefeltet, mens Kongsberg-området kalles Kongsbergfeltet.

Berggrunnen i Kongsberg-Bamblefeltet består av gneiser, skifre, granitter, dioritter og amfibolitter. Sølvverket på Kongsberg finnes i dette området. Ved Modum i nordøst er det forekomster av kobolt som lå til grunn for Blaafarveværket. I Bamblefeltet i sørvest er det forekomster av jernmalm og forbindelser med utvinnbart nikkel, foruten apatitt.

Vikens geologi
Vestfold og Telemarks geologi
Agders geologi
Simo

For den finske byen med samme navn, se Simo (Finland), og for mannsnavnet, se Simo (navn)
Simo var Norges eneste barnevognprodusent. Selskapet ble etablert i 1946 og ble lagt ned i 2014.
Firmaet ble etablert av  Erik Simensen og Holger Mohn, derav navnet Simo.

I 2004 ble Simo-vognene produsert av Eng Norway AS. Barnevognproduksjonen ble flyttet ut av landet før 2005.

Firmaet var i 2007 eid av Harald Perskaas og Per Karlsrud.

I 2005 brant det i det tidligere Simo-bygget på Seut i Fredrikstad.

Salgsforbudet
I 2004 bestemte Direktoratet for samfunnssikkerhet og beredskap at barnevognen Simo Kombi Supreme ikke lenger kunne selges i Norge, etter at en dansk forbrukertest avdekket flere sikkerhetsfeil på vogner av denne typen. Danske myndigheter innførte også salgsforbud.

Referanser

Eksterne lenker 
 Simo – historikk

Norske industriselskaper
Etableringer i 1946
Næringsliv i Fredrikstad
Gothic II

Gothic II er et rollespill og fortsettelsen til Gothic, utviklet av Piranha Bytes. Det ble først sluppet ut den 29. november 2002 i Tyskland, med Nord-Amerika følge nesten et år senere på 28. oktober 2003. Spillet ble publisert av Jowood og Atari.

Handling 
I likhet med det forrige spillet, Gothic, foregår handlingen hovedsakelig i byen Khorinis. Byen inneholder blant annet et kloster, gårder og en stor skog. Det siste stedet besøkt i spillet er Irdorath, et fangehull som ligner på et tempel i gotisk stil. Khorinis er et rikt område med vakre gårder og tette skoger. Den viktigste handelsressursen er magisk malm som leveres fra en fengselskoloni.

De fleste gårdene i Khorinis, blir eid av en grunneier som har ansatt leiesoldater for å beskytte ham og hans områder mot en milits som forsøker å kreve inn skatt fra alle gårdene. Dette har fått Khorinis til å stå på randen av borgerkrig. Byen har lite mat og behøver omreisende kjøpmenn ettersom skipene fra fastlandet har sluttet å komme på grunn av konflikten.

Folk i Khorinis tror på tre guder: Adanos, guden for vann og balanse. Innos, gud for ild og god. Beliar, ondskapens og mørkets Gud. Etter at en barriere rundt fengselkolonien blir ødelagt, har malm-forsyning til kongeriket stoppet. Kongen bestemmer seg for å sende et sendebud, Lord Hagen, med 100 paladiner til øya i forsøk på å sikre malm. På Khorinis raider fanger som unnslapp leiren området, og militsen kan ikke lenger beskytte dem. Enkelte bønder grunnlegger derfor sin egen allianse.

Eksterne lenker 
 

Videorollespill
Videospill fra 2002
Videospill utviklet i Tyskland